open-index/open-wikipedia-markdown huggingface dataset:
Galy Records

**Galy Records**&nbsp;– Kanados nepriklausoma įrašų kompanija, įsikūrusi Kvebeke 2002 metais.

## Atlikėjai
* Anhkrehg
* Anonymus
* Atheretic
* Blinded by Faith
* Covenance
* Divinity
* Eradykate
* Fate
* Ghoulunatics
* Horfixion
* Infected Malignity
* Martyr
* Meatlocker Seven
* Obscurcis Romancia
* Point Blank Rage
* Reanimator
* Reckon with One
* Soothsayer
* Soulscar
* The Last Felony
* Torn Within
* Unquintessence
* Vatican
* Vortex
Kriminalisto lagaminas

**Kriminalisto lagaminas** (**tardytojo lagaminas**) - lagaminas, kuriame laikomos kriminalistinės techninės priemonės. Tokį lagaminą gabenasi kriminalistas į įvykio vietą, atlieka jos apžiūrą, naudoja kriminalisto atitinkamas priemones. Techninę pagalbą, paramą įvykio vietoje teikia ir kriminalistinės autolaboratorijos.

## Priemonės
Lagamine būna tokios techninės priemonės:
I skyrius – pėdsakams surasti, užfiksuoti ir paimti: dektr. žiebtuvėlis, 2 lupos, minkšti magnetiniai šepetėliai milteliais apdulkinti pirštų pėdsakus, redukuotos geležies milteliais, skalpelis, pėdsakų kopijavimo plokštelės (daiktiloskopinės plokštelės), gipsas, katalizatoriai, perchlorvinilas (pėdsakams biriuose paviršiuose sutvirtinti ir paimti), liuminolis (arba voskoboinikovo reaktyvas).
II skyrius – matavimo, planų bei schemų braižymo priemonės – ruletės (3x20 metrų), vizilinė liniuotė (sulankstoma), kompasas, slankmatis, milimetrinis popierius, rašymo priemonės, tardymo dokumentų blankai ir t. t.
III skyrius – bendros paskirties instrumentai: žirklės, universalus peilis, stiklo rėžtuvas, pjūkliukai medžiui ir metalui pjauti ir t. t.
IV skyrius – paieškų prietaisai: metalinis virbas, magnetinis ieškiklis, elektros srovės matuoklis ir kt.

## Lagaminų rūšys
Išskiriami kriminalisto, prokuroro–kriminalisto ir kt. lagaminai. Pastarajame būna daugiau techninių priemonių. 

## Šaltiniai
Installation Sonore

**Installation Sonore** – antrasis prancūzų grupės Rinôçérôse studijinis albumas, išleistas 1999 m.

Daina „La Guitaristic House Organization“ iš šio albumo buvo panaudota Windows XP programos Windows Media Player reklamai. Daina taip pat panaudota EA Sports žaidime „NHL 2000“.

## Dainų sąrašas
# „La Guitaristic House Organisation“
# „Radiocapte“
# „Sublimior“
# „Le Mobilier“
# „323 Secondes De Musique Repetitive Avec Guitare Espagnole“
# „Mes Vacances A Rio“
# „Popular Mechanics“
# „I Love Ma Guitare“
# „Rock Classics Volume I“
# „Le Triangle“

## Šaltiniai
Bagažas

**Bagažas** – visuma daiktų, pasiimamų į kelionę, išvyką, t. y. kur nors vykstant. Bagažas transporto priemonėse laikomas specialiai tam skirtoje vietoje (bagažinėje). Bagažą dažniausiai sudaro, pvz., rankinė, kuprinė, lagaminas, krepšys, įvairios dėžės ir pan.

## Nuorodos
Komisaras

**Komisaras** ( - 'įgaliotasis') - pareigybė; tarnybinis laipsnis.

## Policija
Policijos komisaras - policijos tarnybos laipsnis. Lietuvoje - aukštesniosios grandies pareigūnų policijos laipsnis (komisaras; vyresnysis komisaras; vyriausiasis komisaras).

## TSRS
*Milicijos komisaras

## Sportas
Sporto komisaras - sporto teisėjas (arbitras); sporto organizatorius ir kt.
Vaida Genytė

**Vaida Genytė-Marazienė** (g. 1973 m. lapkričio 29 d. Panevėžyje) – Lietuvos dainininkė (sopranas), laidų vedėja ir pedagogė, „Dainų dainelės“ laureatė.

## Biografija
V. Genytė gimė Panevėžyje, bet jau po savaitės su tėvais persikėlė į Anykščius. Čia gyveno 3 metus, po to su šeima išvyko į Molėtus, kur užaugo.

1980 m. „Dainų dainelėje“ išgarsėjo su daina „Čiunga čianga“. 1981–1992 m. mokėsi ir baigė Molėtų 2-ąją vidurinę mokyklą. 1992–1995 m. studijavo Panevėžio konservatorijoje, įgijo muzikos pedagogės specialybę.

2008 m. su dainininku Alanu Chošnau dalyvavo LNK muzikiniame šou „Žvaigždžių duetai 2“ (laimėjo II vietą), LRT muzikiniame projekte „Triumfo arka“.

2008–2012 m. vedė LTV laidą „Tūkstantmečio vaikai“. 2010 m. sausio-gegužės mėn. su choro „Ave Vita“ vadovu Kastyčiu Barisu dalyvavo LNK muzikiniame šou „Žvaigždžių duetai 4“ (pasiekė pusfinalius).

Sutuoktinis – Aidas Marazas, sūnus Ainius.

## Teatrinė veikla
Dulsinėjos vaidmuo miuzikle „Žmogus iš La Mančos“ (Lietuvos nacionalinis dramos teatras).

## Šaltiniai
José María López

**José María López** (g. 1983 m. balandžio 26 d.) – autosporto lenktynininkas iš Argentinos, 2014 m. Pasaulio kėbulinių automobilių čempionato nugalėtojas. 

2010 m. sausio 26 d. buvo oficiliai patvirtinta, kad Lopezas lenktyniaus naujoje Formulės 1 Team US F1 ekipoje , tačiau ekipa Formulėje 1 nestartavo.

J. Lopezas nuo 2007 m. lenktyniavo savo šalyje rengiamame TC 2000 čempionate. 2008 ir 2009 m. jis tapo šių lenktynių nugalėtoju.

2013 m. jis debiutavo Pasaulio kėbulinių automobilių čempionate. Jau po metų 2014 m. J. Lopez pelnė 10 pergalių ir su Citroën komanda tapo čempionu.

## Šaltiniai
Liudas Šukys

**Liudas Šukys** (g. 1972 m. gruodžio 11 d. Klaipėdoje) – buvęs Lietuvos politinis veikėjas, LR kultūros viceministras.

## Biografija
1990 m. baigė Klaipėdos M. Mažvydo vidurinę mokyklą.
Klaipėdos universitete su bendraminčiais leido studentų laikraštį „Kukutis“. Po 11 metų įvairių specialybių studijų Vilniaus universiteto Filologijos fakultete baigė filologijos studijas, filologijos bakalauras.

UAB „Video Zounds“ kūrybos direktorius. Nesėkmingai dalyvavo 2008 m. Seimo rinkimuose, Gargždų apygardoje (iškėlė Tautos prisikėlimo partija). Nuo 2008 m. LR kultūros ministro Remigijaus Vilkaičio patarėjas, vėliau – LR kultūros viceministras (paskyrė LR kultūros ministras Remigijus Vilkaitis; delegavo TPP). 2010 m. sausio 25 d. atleistas iš pareigų kaip praradęs politinį-asmeninį pasitikėjimą. Pasak Šukio, dėl bendravimo su Tautos prisikėlimo partijos nariu, Seimo nariu Dainiumi Budriu (Seimo Ekonomikos komiteto pirmininku), priklausančiu ir frakcijai, kuriai priklauso ir R. Vilkaitis; taip pat dėl nepatikslintų VEKS'o sąmatų.

Nuo 2010 m. visuomeninės organizacijos „Red institutas" direktorius.

Sūnus Titas Šukys.

## Šaltiniai
Jurijus Masliukovas

**Jurijus Masliukovas** (, 1937 m. rugsėjo 30 d. Leninabade, Tadžikistanas – 2010 m. balandžio 1 d. Maskva, Rusija) – tarybinis partinis ir valstybės veikėjas, buvęs TSKP CK Politinio biuro narys.

## Veikla TSRS laikotarpiu
1962 m. baigė Leningrado mechanikos institutą, iki 1970 m. dirbo Iževsko technologijos mokslinių tyrimų institute inžinieriumi, skyriaus viršininku, vyriausiuoju inžinieriumi. 1970–1974 m. buvo Iževsko mašinų gamyklos vyr. inžinieriumi.

Nuo 1974 m. – TSRS gynybinės pramonės ministerijos vyr. techninės valdybos viršininkas, nuo 1979 m. – ministro pavaduotojas. 1982-1985 m. – TSRS Valstybinio plano komiteto (GOSPLAN) pirmininko pirmasis pavaduotojas, nuo 1985 m. – TSRS Ministrų tarybos pirmininko pavaduotojas, nuo 1988 m. – pirmasis pavaduotojas, kartu ir Valstybinio plano komiteto pirmininkas. M. Gorbačiovo valdymo metu buvo Prezidentinės Tarybos narys.

TSRS Aukščiausiosios Tarybos 11 šaukimo deputatas, TSKP CK narys nuo 1986 m., 1989-1991 m. – TSKP CK Politinio biuro narys (buvo jauniausias biuro narys).

## Rusijos Federacijoje
1995, 1999, 2003 ir 2007 m. buvo renkamas Rusijos Valstybės dūmos deputatu (pagal Rusijos komunistų partijos sąrašą), dirbo Dūmos prekybos, statybos ir technologijų, vėliau – ekonomikos, biudžeto ir mokesčių bei pramonės komitetų pirmininku.

Po defolto Rusijoje 1998-1999 m. buvo J. Primakovo vyriausybėje pirmuoju vicepremjeru.

## Nuorodos
* Biografija (rusų kalba).
Lundos plynaukštė

**Lundos plynaukštė** – plynaukštė Angoloje ir Kongo Demokratinėje Respublikoje. Sudaryta daugiausia iš smiltainio. Centrinė dalis – plokščia, pelkėta 1300–1600 m aukščio lyguma, sudaranti Kasajaus ir Zambezės upių vandenskyrą. Kasajaus slėnyje gausu deimantų, mangano rūdos (Kasengės telkinys). Būdingi retmiškiai, aukštažolė savana.

Lundos plynaukštėje gyvena lundų tautybės žmonės, ikikolonijiniais laikais ten gyvavo Lundos valstybė.

## Šaltiniai
Bengelos srovė

**Bengelos srovė** – šaltoji paviršinė Atlanto vandenyno srovė, tekanti iš pietryčių į šiaurės vakarus, pagal pietinius Afrikos žemyno krantus. Ji yra Vakarų Vėjų srovės šiaurinė atšaka. Vandens temperatūra 15 – 26&nbsp;°C, greitis viršija 25 cm/s. Bengelos srovė vaidina svarbų vaidmenį pietų Atlanto okeanogafijoje. Dėl šios srovės įtakos Afrikoje susiformavo Namibo ir Kalahario dykumos. Srovė yra svarbi žvejybinė sritis.

Srovė pavadinta pagal Angolos uostamiestį Bengelą.

## Šaltiniai
Air

**Air** – muzikinis duetas iš Prancūzijos. Grupę sudaro Nicolas Godin ir Jean-Benoît Dunckel. Grupės pavadinimas Air verčiamas prancūzų kalba kaip *Amour, Imagination, Rêve* (meilė, fantazija, sapnas).

Dažniausiai Air muzika yra priskiriama elektro stiliui. Tačiau grupė savęs nepriskiria tik vienam stiliui – jų atliekama muzika varijuoja tarp elektro, ambientinės, downtempo, trip hop ir chill-out muzikos.

Nuo 1995 m. grupė yra išleidusi 10 albumų, iš kurių šeši yra studijiniai albumai.

## Diskografija

### Studijiniai albumai

### Kiti albumai

## Nuorodos

* Air oficiali svetainė 
*
Gudelių valsčius

**Gudelių valsčius** (, ) – buvęs administracinis-teritorinis vienetas dabartinės pietvakarių Lietuvos teritorijoje. Centras – Gudelių kaimas (iki XX a. pradžios) ir Gudelių miestelis (XX a. tarpukariu), kurį laiką – Ąžuolų Būda.

## Istorija

Valsčius buvo įkurtas XIX a. Suvalkų gubernijoje. Carmečiu jo centras buvo Gudelių kaimas netoli kelio Kaunas–Marijampolė. Po I pasaulinio karo, 1919 m. įsteigti jau du valsčiai – Gudelių I valsčius ir Gudelių II valsčius. 1930 m. spalio 21 d. Gudelių II valsčius reformuotas į Gudelių valsčių su centru Gudelių miestelyje, tais metais jam priskirti 3 kaimai iš Padovinio valsčiaus ir 2 kaimai iš Keturvalakių valsčiaus. Gudelių valsčius panaikintas 1950 m. birželio 20 d., jo teritorija perduota Prienų rajonui (2 apylinkės) ir Simno rajonui (6 apylinkės).

|-
| 1888 m. || || 8542 || || ||
|-
| 1932 m. || 117 || 4132 || || 9 seniūnijos  ||
|-
| 1949-01-01  || 149 || || || 8 apylinkės  ||
|}

## Vadovai
* Vincas Karalius, 1932 m.

## Suskirstymas

## Gyvenvietės

Apie 1900 m. priklausiusios vietovės (lenkiškai):
* Bałtroliszki, Bierzyniszki, Blindziekopce, Bogatyszki, Borowszczyzna, Borsukinie, Bubantyszki, Budka, Budwieście, Cyporpiewie, Cisowo, Czarne Budy, Dębowa Buda, Gałginiszki, Garaukaze, Garanczyszki, Giniszki, Grygaluny, Gudele, Gulany, Gustajcie, Kajmnie, Kampinie, Kiekieryszki, Kliniszki, Krasztaliszki, Kuje, Kupry, Kwietyszki, Laskowo, Linmorgi, Ludwipol, Markowiszki, Miezuryszki, Mieszkinie, Mikołajewo (wieś), Mikołajewo (folwark), Naudzie, Olksniszki, Piętupie, Pińczyszki, Pogiwiszki, Pobielkiemie, Poskosłupie, Poszeksztupie, Powiernoń (wieś), Powiernoń (folwark), Powobelkiemie, Przybudek, Rekowiszki, Rogowo, Rzym, Serbientyszki, Skierdupie, Subaczyszki, Sulima Buda, Tarputyszki, Wandrynie, Wasilewszczyzna, Wysoka Ruda, Zaoryszki Małe, Żydowiszki.

## Gyventojai
### Tautinė sudėtis
 
1888 m.:
* Lietuviai – 98,2 %
* Žydai – 1,3 %
* Mozūrai – 0,4 %
* Lenkai – 0,07 %
* Rusai – 0,01 %

### Žymūs žmonės

|-
| 1870 || Subačiškės || Antanas Kasakaitis, pedagogas, vertėjas || 1960
|-
| 1894 || Leskava || Silvestras Leonas, teisininkas, karininkas || 1959
|-
| 1900 || Daugirdiškiai || Juozas Leimonas, ekonomistas || 1963
|-
| 1919 || Sena Rūda || Magdalena Karčiauskienė, pedagogė || 2011
|-
| 1921 || Navikai || Juozas Kavaliauskas, pedagogas ||2009
|-
| 1932 || Kalnynai || Jonas Gediminas Marčiukaitis, statybos inžinierius || 2022
|-
| 1936 || Kalnynai || Sigitas Juozas Marčiukaitis, ekonomistas, statybos inžinierius || 2019
|}

## Šaltiniai
Lietuvos baltnugariai galvijai

**Lietuvos baltnugariai galvijai** – pieninių galvijų veislė. Lietuvos baltnugarių galvijų veislė yra žinoma nuo labai senų laikų, o pirmoje XX a. pusėje baltnugariai galvijai sudarė 10 % visų galvijų. Ilgą laiką Lietuvos baltnugariai galvijai buvo gerinami įvairių juodmargių bei žalmargių veislių buliais, tačiau iki šių dienų jie išlaikė būdingą spalvą bei savybes. Daugiausia jų išliko pas privačius laikytojus, kurie dažnai karves poruodavo su savais buliais. 

Pagal spalvą baltnugariai galvijai gali būti suskirstyti į du tipus: pirmajam tipui yra būdingi visiškai juodi šonai, balta nugara ir apatinė juosmens dalis, balta „žvaigždė“ kaktoje; antrajam tipui būdingi smulkiomis juodomis dėmėmis išmarginti šonai, balta nugara ir balta apatinė juosmens dalis. Dabar Lietuvoje daugiausia pasitaiko baltnugarių su juodo pigmento šonais, bet yra ir baltnugarių su rudo pigmento šonais. Baltnugarių galvijų kaktos yra masyvios, ilgas liemuo, trumpos kojos. Šie galvijai yra pieningi, sveiki, gerai prisitaikę prie vietos gamtinių ir klimatinių sąlygų, pasižymi geromis reprodukcinėmis savybėmis. Šie galvijai turi savitus genetinius bei fenotipinius požymius ir priskiriami pieniniam tipui. Suaugusių Lietuvos baltnugarių karvių aukštis ties ketera yra 121–131 cm, masė
- 400–550 kg ir daugiau. Suaugę buliai sveria 950–1000 kg. Iš Lietuvos baltnugarių karvių vidutiniškai yra primelžiama 4600 kg 4,3 % riebumo ir 3,33 % baltymingumo pieno. 

1993–1995 m. LVA Praktinio mokymo ir bandymų centre bei Gyvulininkystės
institute (Baisogala) suformuotos baltnugarių galvijų reliktinės-genofondinės bandos, kuriose gyvuliai veisiami grynuoju veisimu. 1994 m. pradėta baltnugarių karvių identifikacija ir registracija, vykdoma jų produktyvumo kontrolė bei atrenkami tipingesni baltnugariai buliai.

## Taip pat skaityti
* Tauras
* Lietuvos naminių paukščių ir gyvulių senosios veislės

## Šaltiniai

## Nuorodos
Retrospective

**Retrospective** – pirmasis prancūzų elektro grupės Rinôçérôse studijinis albumas. Jį grupė įrašė per dvejus metus, o išleido 1997 m.

## Dainų sąrašas
# Inacceptable
# Metal Mental Dub
# Bloodsport
# Machine Pour Les Oreilles
# Rineeerese 3000 In Dub
# Pacific Motion
# Super Distorsion Kid
# Les Funerailles De Toutankhamon

## Nuorodos
*discogs.com
Naruševičiai

**Naruševičiai** () – XVI a. – XVIII a. Lietuvos Didžiosios Kunigaikštystės bajorų giminė.

## Giminė
Naruševičių giminė kilo iš Horodlės susitarimais suteikto lietuviško herbo „Wadwicz“ bajorų Mangirdaičių, kurių tėvoninės valdos buvo Ašmenos ir Šalčininkų žemėje. Giminės pradininkas – 1476–1482 m. Breslaujos seniūnas, 1486–1489 m. Lucko seniūnas, 1480–1482 m. LDK maršalka, 1487–1489 m. Voluinės maršalka, 1490–1497 m. Trakų vaivada Petras Jonaitis Mangirdaitis ir jo sūnus Narušis. Giminę išgarsino pastarojo vaikaičio Vaitiekaus Naruševičiaus palikuoniai. Jo sūnus: 
* Povilas Naruševičius (m. 1544 m.) buvo Lietuvos didžiojo kunigaikščio sekretorius, dalyvavo pasiuntinybėje į Maskvą. Povilo sūnus:
* Mikalojus Jonas Naruševičius (m. 1575 m.) buvo evangelikas, nuo 1561 m. LDK raštininkas, 1569 m. su kitais patvirtino Liublino uniją. Kitas Povilo sūnus Stanislovas Naruševičius (m. 1589 m.), taip pat tvirtino Liublino unijos sutartį, nuo 1586 m. Mstislavlio kaštelionas, nuo 1588 m. Smolensko kaštelionas.

Mikalojaus Jono sūnus: 
* Mikalojus Naruševičius (1560–1603 m.) buvo Lietuvos didžiojo kunigaikščio medžioklis, nuo 1588 m. Žemaitijos kaštelionas. Jo brolis: 
* Jonas Naruševičius pakeitė brolį LDK medžioklio pareigose, 1582 m. – pirmasis Lietuvos Vyriausiojo Tribunolo maršalka. Trečiasis brolis: 
* Kristupas Naruševičius (1570–1630 m.) buvo LDK medžioklis, LDK paiždininkis, raštininkas, dalyvavo Lietuvos Didžiosios kunigaikštystės seimuose.

Jono vyriausias sūnus:
* Aleksandras Naruševičius (m. 1653 m.) nuo 1645 m. Žemaitijos kaštelionas, 1628, 1650, 1652 m. vadovavo Vilniaus kalvinistų sinodui. Jo žmona – Naugarduko vaivados duktė Elžbieta Radvilaitė. Kristupo vyriausiasis sūnus:
* Stanislovas Kristupas Naruševičius (m. 1650 m.) buvo Lydos seniūnas, LDK raštininkas, Seimų dalyvis. Vedęs LDK taurininko Aleksandro Bogdano Sapiegos dukterį Oną, valdovo rūmuose atstovavo Sapiegoms. Kristupo jauniausias sūnus Aleksandras Kristupas Naruševičius (m. 1688 m.), studijavo Europos universitetuose, nuo 1654 m. LDK raštininkas, nuo 1658 m. vicekancleris, per Šiaurės karą dalyvavo derybose su Švedija ir Rusija.

* Kazimieras Adomas Naruševičius (1730–1803 m.) buvo jėzuitas, Vilniaus akademijos profesorius, nuo 1768 m. Bajorų kolegijos rektorius, vėliau Petrikavo, Anykščių klebonas.
* Adomas Naruševičius (1733–1796 m.) – Abiejų Tautų Respublikos istorikas, poetas, Smolensko ir Lucko vyskupas.

## Šaltiniai
Arkties tautos

**Arkties tautos** – tautos, gyvenančios Arktyje ir palei Arktį (Šiaurės Azijos ir Šiaurės Amerikos tundroje). Tai čiukčiai, koriakai, jukagyrai, itelmenai, kamčiadalai, aleutai, eskimai. Kai kada Arkties tautomis vadinamos Rusijos tundros ir taigos vakarinių sričių tautos – nencai, encai, nganasanai, šiaurės jakutai, evenkai ir evenai. Seniau Arkties tautos dar vadintos **hiperborėjais**.

## Šaltiniai
Aleksandras Kristupas Naruševičius

**Aleksandras Kristupas Naruševičius** (, g. po 1616 m. – 1668 m. birželio 21 d.) – Lietuvos Didžiosios Kunigaikštystės ir Abiejų Tautų Respublikos diplomatas, valstybės veikėjas.

## Biografija

Kilęs iš Lietuvos Didžiosios Kunigaikštystės bajorų Naruševičių giminės. Tėvas Kristupas Naruševičius, brolis Stanislovas Kristupas Naruševičius (m. 1650 m.). Uošvis – Lietuvos didysis etmonas Povilas Jonas Sapiega (1609–1665 m.)

Studijavo Ingolštato, Paduvos, Bolonijos universitetuose. Nuo 1646 m. Lydos seniūnas, nuo 1654 m. Lietuvos didysis raštininkas, nuo 1658 m. Lietuvos pakancleris. 1647 m., 1648 m., 1654 m., 1655 m., 1666 m. Lietuvos Didžiosios Kunigaikštystės Seimų atstovas. dalyvavo 1664–1665 m. Gardino konvokacijoje. Per 1655–1660 m. I Šiaurės karą 1655 m. su kitais dalyvavo derybose su Švedijos karaliumi Karoliu X Gustavu, 1659–1660 m. su Rusija Maskvoje.
## Šeima

Aleksandras Kristupas Naruševičius vedė Teodorą Sapiegaitę, Lietuvos didžiojo etmono Povilo Jono Sapiegos ir Anos Barboros Kopec dukterį. Vaikai:

* Marija Teklė Naruševičiūtė, 1-mas vyras Lietuvos didysis stovyklininkas Jurgis Karolis Chodkevičius, 2-ras vyras Žemaitijos seniūnas Petras Mykolas Pacas.
* Katerina Naruševičiūtė, Lietuvos didžiojo stovyklininko Jono Kazimiero Valavičiaus žmona.

## Šaltiniai

## Nuorodos
* Genealogija

|-
Babtų valsčius

**Babtų valsčius** () – buvęs administracinis-teritorinis vienetas dabartinės vidurio Lietuvos teritorijoje. Centras – Babtai.

## Istorija

Valsčius įkurtas carmečiu 1861 m. Kauno gubernijoje, didžiąją laiko dalį priklausė Kauno apskričiai. 1923 m. jame buvo 879 ūkiai, 59 gyvenamosios vietovės. Valsčius panaikintas 1950 m. birželio 20 d., jo teritorija priskirta Kėdainių rajonui (1 apylinkė), Vilijampolės rajonui (5 apylinkės) ir Vilkijos rajonui (4 apylinkės).

|-
| 1877 m. || || 2708 || 255 kiemai  || 5 seniūnijos || 29
|-
| 1923 m.  || 183 || 6345 || 1308 || || 59 gyvenvietės 
|-
| 1932 m. || 145 || 5270 || || 10 seniūnijos  ||
|-
| 1949-01-01  || 226 || || || 10 apylinkių  ||
|}

## Vadovai
* Stasys Mastavičius, 1932 m.

## Suskirstymas

## Gyvenvietės

1934 m. valsčiuje buvę kaimai:

* Algupis
* Antaginė
* Antaginėliai
* Babtai, mst.
* Bajėnai
* Berlainiai
* Daubarai
* Eglynai
* Gailiušai
* Gaižuvėlė-Podstrūnė
* Gaižuvėlė-Zastrėlė
* Janušaičiai
* Juodonys
* Jugintai
* Kaniukai
* Kampai-Klementai
* Kampai-Maciejūnai
* Kampai-Tucaičiai
* Kilbisai
* Lipanuvka
* Muniškiai
* Naujatrobis
* Naujatrobis-Būda
* Padaugupis
* Panevėžiukas, bažnytkaimis
* Paparčiai
* Pepaliai
* Rokiškė
* Sitkūnai
* Sitkūnų kolonijos
* Stabaunyčia
* Šašai
* Tuleja
* Urnežiai
* Varekonys
* Vejona
* Vidriškė
* Vikūnai
* Vilčatava
* Vosiškė
* Zacišos kolonijos


## Gyventojai
### Žymūs žmonės

|-
| 1895 || Babtynas || Kazys Karpius, rašytojas, žurnalistas || 1971
|-
| 1896 || Muniškiai || Juozas Barzda-Bradauskas, karininkas || 1953
|-
| 1917 || Paparčiai || Antanas Barkauskas, LTSR veikėjas || 2008
|-
| 1924 || Vareikoniai || Marija Matušakaitė, dailėtyrininkė, architektė || 2016
|-
| 1940 || Rokiškis || Genovaitė Burneikienė, žurnalistė, mokslininkė || 2021
|}

## Šaltiniai
Scuderia Ferrari Grand Prix rezultatai

Scuderia Ferrari yra vienintelė ekipa, dalyvavusi visuose Formulės 1 sezonuose. Nuo 1950 iki 2016 m. Ferrari yra laimėjusi 16 Konstruktorių ir 15 lenktynininkų čempionų taurių.

Čia pateikti visų sezonų **Scuderia Ferrari Grand Prix rezultatai**:

(**paryškinti rezultatai** pole pozicijos, *pasvirę rezultatai* greičiausi ratai)

*Pastabos*:
* Nuo 1950 iki 1957 m. čempionais buvo apdovanojami tik lenktynininkai.
* † Pilotas pasitraukė iš lenktynių, tačiau įveikęs 90 % distancijos buvo kvalifikuotas.
* ‡ Lenktynes sustabdžius įveikus mažiau nei 75 % distancijos, pilotai iškovojo pusę taškų.
Stanislovas Kristupas Naruševičius

**Stanislovas Kristupas Naruševičius** (, g. prieš 1610 m. – m. 1650 m. birželio 21 d.) – Lietuvos Didžiosios Kunigaikštystės ir Abiejų Tautų Respublikos diplomatas, valstybės veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Tėvas Kristupas Naruševičius, brolis Aleksandras Kristupas Naruševičius (m. 1650 m.). Uošvis – Oršos seniūnas, LDK taurininkas Aleksandras Bogdanas Sapiega (1585-1635 m.), duktė Joana Teodora Naruševičiūtė, žentas Lietuvos lauko etmonas Jonas Jackus Oginskis.

Studijavo Ingolštato universitete (Bavarija). 1629–1646 m. Lydos seniūnas, nuo 1631 m. Lietuvos didysis raštininkas, nuo 1639 m. pasaulietinis Lietuvos referentas. 1632 m., 1633 m., 1637 m., 1648 m., 1649 m. Lietuvos Didžiosios Kunigaikštystės Seimų atstovas.  
## Šeima
Vedė Aną Sapiegą (apie 1615 − 1668), Oršos seniūno Aleksandro Bogdano Sapiegos dukterį. Nuo santuokos su kuria turėjo dukterį Konstanciją, kuri ištekėjo už Vladislovo Karengo, ir Janą Teodorą kuri pirmą kartą ištekėjo už Smolensko kašteliono Jono Dalmat-Isaikovskio, o po to už Lietuvos lauko etmono Jono Jackaus Oginskio.

## Šaltiniai

## Nuorodos
* Genealogija
Ferrari F10

**Ferrari F10** – Scuderia Ferrari komandos automobilis, kuris buvo naudojamas 2010 m. Formulės 1 sezone. F10 oficialiai buvo pristatytas 2010 m. sausio 28 d. ekipos bazėje Maranelo mieste. Šiame sezone šiuo automobiliu Ferrari ekipa pelnė 5 pergales.
 

## F10 techninė pusė
* Važiuoklė – anglies pluoštas, korėta kompozitinė struktūra;
* Variklis – **[[Ferrari]] 056**, 2398 cm³, V8 (90 laipsnių kampo), apribotas iki 18000 sūkių per minutę;
* Pavarų dėžė – 7 pavarų + viena atbulinė, sekvencinė pusiau automatinė, kontroliuojama elektronikos, įmontuota spartaus perjungimo sistema;
* Svoris – 620 kg (su lenktynininku, kuru ir vandeniu);
* Kuras – Shell V-Power ULG 66L/2 benzinas/Shell Helix Ultra tepalai;
* Padangos – Bridgestone, BBS Wheels (priekiniai ir galiniai ratlankiai): 13"

## Pilotai
*  #7 Felipe Massa
*  #8 Fernando Alonso

## 2010 m. sezono apžvalga

### Priešsezoniniai bandymai
Pirmųjų bandymų metu Valensijos trasoje greičiausias buvo F. Massa. Pirmąją dieną jis nuvažiavo 102, o antrąją – 124 ratus. Po bandymų brazilas buvo patenkintas naujuoju ekipos modeliu ir teigė, kad jį vairuoti lengviau, nei pernykštį F60. Trečiąją bandymų dieną su F10 važiavęs F. Alonso taip pat parodė greičiausią laiką (1:11.470 min.).

### 2010 m. sezonas
Sezono pradžia Ferrari ekipai su F10 buvo labai geras – pirmose lenktynėse Bahreine F. Alonso pelnė pergalę, o F. Massa buvo antras.

Kitose lenktynėse Australijoje F. Massa vėl užlipo ant podiumo (trečia vieta), o Alonso liko ketvirtas.

Malaizijos kvalifikacijoje abu Ferrari lenktynininkai kartu su Lewis Hamilton iš McLaren pavėlavo išvažiuoti pirmoje jos dalyje ir dėl šlapios dangos nesugebėjo patekti į antrąją kvalifikacijos dalį. Šiose lenktynėse Felipe Massa sugebėjo pelnyti taškus, o Alonso liko tik 13 vietoje.

Sezono vidurys komandai susiklostė nesėkmingai ir ji vis daugiau atsiliko nuo Red Bull ir McLaren ekipų.

Tik nuo Vokietijos lenktynių ekipa vėl pradėjo rodyti gerus rezultatus. Per paskutines 9 sezono lenktynes F10 pelnė 4 (iš viso sezono 5) pergales ir 10 kartų finišavo ant podiumo. Paskutinėse lenktynėse Abu Dabyje F. Alonso buvo sezono lyderis, tačiau dėl nesėkmingos taktikos nesugebėjo išlaikyti lyderio pozicijos ir pralaimėjo čempionu tapusiam Sebastian Vettel 4 taškais.

## 2010 m. sezono statistika

## Kita
Kaip ir 2007 m. sezone naudotas F2007, F10 buvo naudojamas žaidime *Gran Turismo 5*.

## Šaltiniai

## Nuorodos
* Oficiali F10 svetainė
Meilė choleros metu

**Meilė choleros metu** () – 2007 m. JK režisieriaus Maiko Njuelio romantinė drama pagal to paties pavadinimo Gabrielio Garsijos Markeso romaną „Meilė choleros metu“ ().

Filmo premjera įvyko 2007 m. spalio 4 d. Brazilijoje Rio filmų festivalyje (Festival do Rio).
 
## Siužetas

Jaunas romantiškas jaunuolis Florentinas Arisa įsimyli gražuolę Ferminą. Užplūdę jausmai užpildo jaunuolio širdį ir jis prašo merginos rankos ir širdies. Fermina neprieštarauja, bet prieš yra nusistatęs tėvas. Sužadėtuvės nutraukiamos. Tėvas savo dukrą išleidžia už perspektyvaus gydytojo Juvenalio Urbino. Nepaisant to, Florentinas pasižada, kad bus ištikimas Ferminai, lauks jos kiek reikės, matyt visą gyvenimą. Likimas po 51 metų. 9 mėn. ir 4 dienų Florentinui yra gailestingas... 

 
## Aktoriai
* Bendžaminas Bratas – Juvenalis Urbino
* Chavjeras Bardemas – Florentinas
* Džiovana Mecodžiorno – Fermina
* Katalina Sandino Moreno – Hildebranda
* Gektoras Elizondas – Don Leo
* Levas Šraiberis – Lotario
* Fernanda Montenegro – Transito
* Džionas Leguizamo – Lorencas
* Lora Haring – Sara
* Endžė Cepeda – La Viuda de Nazareth
ir kt.

## Išnašos

## Nuorodos
* Oficiali filmo svetainė
* Apdovanojimai ir nominacijos
Kristupas Naruševičius

**Kristupas Naruševičius** (, g. apie 1570 m. – m. 1630 m.) – Lietuvos Didžiosios Kunigaikštystės ir Abiejų Tautų Respublikos karinis ir valstybės veikėjas.

## Biografija

Kilęs iš Lietuvos Didžiosios Kunigaikštystės bajorų Naruševičių giminės. Tėvas Mikalojus Jonas Naruševičius (m. 1575 m.), jauniausias jo sūnus, broliai Jonas Naruševičius (m. 1616 m.) ir Mikalojus Naruševičius (1560–1603 m.).  

Studijavo Vokietijos ir Italijos universitetuose. 1611 m. perėjęs į katalikybę, katalikams atidavė Onuškio bažnyčią. 1613–1624 m. 

## Valstybės tarnyba

Lietuvos Didžiosios Kunigaikštystės medžioklis, nuo 1618 m. Lietuvos dvaro paiždininkis ir Lietuvos didysis raštininkas. 1626 m. ir 1629 m. Lietuvos Didžiosios Kunigaikštystės Seimų atstovas.

Valdų turėjo Trakų ir Lydos apskrityse. Per 1626–1629 m. Lenkijos-Švedijos karą pasižymėjo privati Kristupo Naruševičiaus husarų vėliava.
## Šeima

Vedė Elžbietą Šimkovič. Vaikai: Stanislovas, Jonas, Kazimieras ir Aleksandras Kristupas. 
## Šaltiniai

## Nuorodos
* Genealogija

|-
Smitsono institutas

**Smitsono institutas** () – mokslo, tyrimų ir švietimo įstaiga bei jai priklausantis muziejų kompleksas JAV. Būstinė – Smitsono pilis Vašingtone.

Institutas remiamas JAV vyriausybės bei asmeninių aukų. Taip pat pelną gauna iš leidybinės bei komercinės veiklos (mokomųjų programų, žaidimų gamyba, suvenyrų prekyba).

Institutas pavadintas anglų mokslininko Džeimso Smitsono, paaukojusio visą savo turtą šios mokslinės įstaigos sukūrimui, garbei. Įkurtas 1846 m.

## Tyrimai

Institutas vyko tyrimus įvairiose mokslo srityse. Jam priklauso šie tyrimų centrai:
* Amerikos meno archyvai
* Smitsono astrofizikos observatorija ir susijęs Harvardo-Smitsono astrofizikos centras
* Carrie Bow jūrinių tyrimų stotis
* Liaudies gyvenimo ir kultūros paveldo centras
* Smitsono aplinkos tyrimų centras
* Žemės ir planetų tyrimų centras
* Aplinkosaugos ir tyrimų centras
* Fort Pyrso jūrinių tyrimų stotis
* Paukščių migracijos centras
* Muziejų saugojimo centras
* Smitsono tropikų tyrimų centras
* Woodrow Wilson tarptautinis mokslininkų centras
* Smitsono bibliotekų institutas

## Nuorodos
* Oficiali svetainė
Mikalojus Naruševičius

**Mikalojus Naruševičius** (, g. apie 1560 m. – m. 1603 m.) – Lietuvos Didžiosios Kunigaikštystės ir Abiejų Tautų Respublikos karinis ir valstybės veikėjas.

## Biografija

Kilęs iš Lietuvos Didžiosios Kunigaikštystės bajorų Naruševičių giminės. Tėvas Mikalojus Jonas Naruševičius (m. 1575 m.), broliai Jonas Naruševičius (m. 1616 m.) ir Kristupas Naruševičius (apie 1570–1630 m.). Žmona Mikalojaus Radvilos duktė.

Evangelikas reformatas. 1582–1589 m. Lietuvos Didžiosios Kunigaikštystės medžioklis, nuo 1588 m. Žemaitijos kaštelionas.

Valdų turėjo Trakų, Ašmenos ir Minsko apskrityse. Dalyvavo 1558–1583 m. Livonijos kare. Su broliu LDK medžiokliu Jonu globojo Žeimių ir Raseinių evangelikų reformatų bendruomenes. 1599 m. Evangelikų ir stačiatikių dizunitų suvažiavime pasirašė baigiamąjį aktą.

## Šaltiniai

## Nuorodos
* Genealogija

|-
Patrankinis kateris

**Patrankinis kateris** () – mažų karo laivų klasė D. Britanijos Karališkajame kariniame laivyne Antrojo pasaulinio karo metais. Patrankiniai kateriai konstrukcija labai panašūs į torpedinius katerius, bet jų pagrindinis ginklas ne torpedos, o kelių kalibrų patrankos. Dėl mažo dydžio, didelio greičio ir manevringumo sunkus taikinys torpediniams kateriams ar bombonešiams. Netinkami naudoti audringais orais. Įgulos didelės, iki 30 žmonių, nes jų reikia patrankomis šaudyti.

## Veiksmai karo metu
Antrojo pasaulinio karo pradžioje patrankiniai kateriai pietinėje ir rytinėje D. Britanijos pakrantėse buvo naudojami laivams saugoti nuo vokiečių torpedinių katerių. Tam jie buvo naudojami ir po Normandijos išsilaipinimo.

Viduržemio jūroje patrankiniai kateriai buvo naudojami Italijos ir Vokietijos laivybai blokuoti. Jie veikė bendrose flotilėse su torpediniais britų ir amerikiečių kateriais ir 1943 m. trikdė krovinių siuntimą iš Italijos į Šiaurės Afriką.
Po to jie parėmė išsilaipinimus Sicilijoje, Sardinijoje, Korsikoje ir Elboje. Iš šių salų patrankiniai kateriai iki 1944 m. vidurio patruliavo vakarinėse Italijos pakrantėse ir atakuodavo smulkius kabotažinius laivus ir vokiečių torpedinius katerius.
Užėmus didelę Italijos dalį dalis flotilių (pvz., 56-oji) atsilaisvino, tad buvo pasiųstos į Adrijos jūrą, kur Jugoslavijos pakrantės salose rėmė partizanus.

D. Britanijos karinio laivyno patrankinių katerių oficialiuose pavadinimuose nebuvo prefikso *HMS*, nes jie laikyti mažais kateriais. Prireikus oficialiai pavadinti vartodavo prefiksą *HMMGB* (*Her Majesty Motor Gun Boat* 'Jos Didenybės Motorinis Patrankinis kateris'). Katerių įgulos savo laivus paprastai vadindavo numeriais.

1947 m. kateris *MGB 2009* tapo pirmuoju pasaulyje karo laivu su dujų turbina – jame buvon įrengta *Metrovick* dujų turbina.

## Katerių nuo MGB 502 iki MGB 509 charakteristikos
* Ilgis: 35,66 m
* Plotis: 6,17 m
* Grimzlė: 1,24 m
* Vandentalpa: 95 t
* Varikliai: 3 x Paxman VRB dyzeliai
* Bendra galia: 3000 AG
* Greitis:
** didžiausias: 28 mazgai (52 km/h)
** pastovus: 25 mazgai (46 km/h)
* Įgula: 21 žm.
* Plaukimo tolis: 2000 jūrmylių (4 000 km) 11 mazgų (20 km/h) greičiu

## Ginkluotė
Britų patrankiniai kateriai buvo labai ginkluoti, lyginant su savo dydžiu.
Pvz., 1945 m. kateris MGB 658 buvo ginkluotas:
* 2 57 mm patrankomis *QF 6-pounder*,
* 1 sudvejinta 20 mm *Oerlikon* patranka,
* 2 20 mm *Oerlikon* patrankomis,
* 2 sudvejintais .303 Vickers kulkosvaidžiais.
* dūmų uždangų generatoriumi, radaru, giluminėmis bombomis.
Encai

**Encai** () – viena iš Rusijos samodų tautų. Gyvena Sibire, Krasnojarsko krašte, buv. Taimyro (dolganų-encų) nacionalinėje apygardoje. 2002 m. Rusijos gyventojų surašymo duomenimis buvo 237 encų tautos atstovai. Kalba encų kalba. Anksčiau buvo klajokliai, dabar – sėslūs. Asimiliuojasi su nganasanais ir nencais.

## Šaltiniai
Jonas Naruševičius

**Jonas Naruševičius** (, g. apie 1558 m. – 1616 m.) – Lietuvos Didžiosios Kunigaikštystės ir Abiejų Tautų Respublikos karinis ir valstybės veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Tėvas Mikalojus Jonas Naruševičius (m. 1575 m.), broliai Mikalojus Naruševičius (1560–1603 m.) ir Kristupas Naruševičius (apie 1570–1630 m.). Uošvis Mstislavlio kaštelionas Ivanas Solomereckis (m. 1578 m.). Sūnus Žemaitijos kaštelionas Aleksandras Naruševičius (m. 1653 m.)

Evangelikas reformatas. 1581 m. su karaliaus Stepono Batoro kariuomene dalyvavo Pskovo apgultyje. Nuo 1589 m. Lietuvos Didžiosios Kunigaikštystės medžioklis, nuo 1582 m. pirmasis Lietuvos Vyriausiojo Tribunolo maršalka. Žemaitijos atstovas 1601 m., 1607 m. ir 1611 m. Lietuvos Didžiosios Kunigaikštystės Seimuose. Su broliu Mikalojumi globojo Žeimių ir Raseinių evangelikų reformatų bendruomenes.

## Šaltiniai

## Nuorodos
* Genealogija
Aleksandras Naruševičius

**Aleksandras Naruševičius** (, g. apie 1582 m. – m. 1653 m.) – Lietuvos Didžiosios Kunigaikštystės ir Abiejų Tautų Respublikos karinis, religinis ir valstybės veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Tėvas Jonas Naruševičius (m. 1575 m.). Žmona Naugarduko vaivados Mikalojaus Radvilos (1546–1589 m.) duktė Elžbieta Radvilaitė. Duktės vyras Lietuvos Didžiosios Kunigaikštystės kariuomenės pulkininkas Stanislovas Masalskis (m. 1670 m.).

Evangelikas reformatas. Studijavo Karaliaučiaus, Heidelbergo ir Marburgo universitetuose Vokietijoje, Altdorfo universitete Šveicarijoje, Paduvos universitete Italijoje.

1627 m., 1640 m., 1647 m., 1649 m. Lietuvos Didžiosios Kunigaikštystės Seimų atstovas. Nuo 1647 m. Žemaitijos kaštelionas. 1628 m., 1650 m. ir 1652 m. vadovavo Vilniaus kalvinistų sinodui. Nuo 1635 m. Lietuvos Didžiosios Kunigaikštystės evangelikų reformatų generalinio susirinkimo Kuratorių tarybos narys.

## Šaltiniai

## Nuorodos
* Genealogija

|-
Mikalojus Jonas Naruševičius

**Mikalojus Jonas Naruševičius** (, m. 1575 m.) – Lietuvos Didžiosios Kunigaikštystės ir Abiejų Tautų Respublikos karinis, religinis ir valstybės veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Tėvas Povilas Naruševičius (m. 1544 m.), brolis Stanislovas Naruševičius. Sūnūs Mikalojus Naruševičius (1560–1603 m.) Jonas Naruševičius (apie 1558–1616 m.) ir Kristupas Naruševičius (apie 1570–1630 m.).

Evangelikas reformatas. Studijavo Krokuvos akademijoje. Nuo 1550 m. Lietuvos Didžiosios Kunigaikštystės valdovo dvarionis, nuo 1558 m. Lietuvos didysis sekretorius, nuo 1561 m. Lietuvos didysis raštininkas, nuo 1566 m. Lietuvos dvaro paiždininkis. 1554–1555 m. Brastos seniūnijose atliko Valakų reformą, 1558–1560 m. valdovo pasiuntinys Livonijoje, 1561 m. Vilniaus sutarties, kurią sudarė Lietuvos didysis kunigaikštis Žygimantas Augustas ir Livonijos ordino magistras Gotardas Ketleris, liudytojas. 1564 m. ir 1566 m. Lietuvos Didžiosios Kunigaikštystės Ponų tarybos pasiuntinys į Lenkiją tartis dėl unijos projekto. Derybose atstovavo Mikalojui Radvilai Juodajam, vėliau Mikalojui Radvilai Rudajam. 1569 m. kovo 1 d. Lietuvos pasiuntinių delegacijai išėjus iš seimo, su Ostapu Valavičium liko salėje stebėtoju. Nors ir buvo unijos priešininkas, su kitais patvirtino Liublino uniją.

Mirus Žygimantui Augustui su grupe Lietuvos Didžiosios Kunigaikštystės ponų į Lietuvos didžiojo kunigaikščio sostą siūlė Rusijos caraitį Fiodorą, vėliau Ivaną IV Rūstųjį. Dalyvavo 1573 m. Elekciniame seime ir 1574 m. Karūnaciniame seime valdovu išrenkant Henriką Valua.

## Šaltiniai

## Nuorodos
* Genealogija
Stanislovas Naruševičius

**Stanislovas Naruševičius** (, m. 1589 m.) – Lietuvos Didžiosios Kunigaikštystės ir Abiejų Tautų Respublikos karinis, religinis ir valstybės veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Tėvas Povilas Naruševičius (m. 1544 m.), brolis Mikalojus Jonas Naruševičius. Pirmoji žmona Vilniaus vaivados Jono Hlebavičiaus (1480–1549 m.) dukterėčia, antoji žmona – maršalkos Aleksandro Sanguškos (1508–1565 m.) duktė. Žentas vaivada Jonas Pacas (m. 1610 m.).

Valdė tėvoninius dvarus Kruhlą (Oršos apskritis) ir Vydžius, iš pirmosios žmonos kraičio gavo valdų Palenkės ir Brastos vaivadijose, iš antrosios – Aunuvėnus Užvenčio apylinkėje, Šalčininkus ir 5 sklypus Kaune.

Evangelikas reformatas. Globojo Horodiščės (Brastos apskritis), kurią valdė nuo 1563 m. ir Vydžių evangelikų reformatų bendruomenes. 1585 m. dalyvavo Kristupo Radvilos Perkūno surengtame Lietuvos Didžiosios Kunigaikštystės kalvinistų ir liuteronų teologų susirinkime.

## Valstybės tarnyba

Nuo 1564 m. Vilniaus tijūnas, dalyvavo 1568 m. Gardino seime, su kitais patvirtino Liublino unijos sutartį. Nuo 1574 m. rotmistras, nuo 1586 m. Mstislavlio kaštelionas, nuo 1588 m. Smolensko kaštelionas.

## Šaltiniai

## Nuorodos
* Genealogija

|-
Povilas Naruševičius

**Povilas Naruševičius** (, m. 1544 m.) – Lietuvos Didžiosios Kunigaikštystės valstybės veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Tėvas Vaitiekus Naruševičius, sūnūs Stanislovas Naruševičius (m. 1589 m.) ir Mikalojus Jonas Naruševičius (m. 1575 m.).

Valdė Onuškį, nuo 1522 m. Vydžius (Breslaujos apskritis), nuo 1524 m. Žiežmarius. Nuo 1632 m. Skirsnemunės valdytojas, nuo 1536 m. Raseinių valsčiaus tijūnas.

1516–1524 m. ir 1532–1544 m. Lietuvos didžiojo kunigaikščio  kanceliarijos sekretorius. 1532 m. su I. Sapiega buvo tarp valdovo pasiuntinių į Maskvą.

## Šaltiniai
Ročkiai

:: *Apie kaimą Joniškio rajone žr. [[Ročkiai (Joniškis)]]*.

**Ročkiai** – kaimas Lazdijų rajono savivaldybėje, 4,5 km į pietvakarius nuo Seirijų. Išsidriekę dviem eilėmis iš šiaurės į pietus per 3 km išilgai Baliūniškio upelio: nuo kelio  ir Trako miško šiaurėje iki kelio  pietuose. Rytinė kaimo dalis patenka į Metelių regioninį parką. Pietvakariuose telkšo ežerėlis Prūdelis (Dzerviniškė). Įsikūrusi ekobendruomenė.

## Etimologija

Kaimo pavadinimas kilęs iš asmenvardžio *Ročkys* (*Ročkà, Rõčkus*).

## Istorija

XIX a. pab. buvo Ročkių kaimas ir kolonija Seinų apskrities Seirijų valsčiuje. 1843 m. čia atkeldinti vokiečiai.

TSRS laikais kaime buvo sandėlis, šienainio bokštas.

## Gyventojai

## Galerija

Ročkiai, 2.JPG|Ročkiai nuo kalvų žvelgiant į šiaurę
Ročkiai, 3.JPG|Ročkiai nuo kalvų žvelgiant į pietryčius
Ročkiai, kryželis.JPG|Paminklinis kryželis šiaurės rytinėje kaimo dalyje


## Šaltiniai
Tomas Naruševičius

**Tomas Naruševičius** (*Norus-Naruševičius*, g. 1871 m. lapkričio 11 d. Daugirdai, Krokialaukio valsčius – 1927 m. rugsėjo 16 d. Kaunas, palaidotas Krokialaukyje) – Lietuvos inžinierius, diplomatas, politinis ir visuomenės veikėjas.

## Biografija
Baigė Maskvos universiteto Fizikos ir matematikos fakultetą bei Maskvos aukštąją technikos mokyklą.

Dirbo Maskvos įmonių, centrinės elektrinės statyboje, Maskvos tramvajaus dirbtuvių vyr. inžinierius. Stažavo Prancūzijoje, Didžiojoje Britanijoje, Japonijoje, JAV. Pirmojo pasaulinio karo metais vienas Lietuvių draugijos nukentėjusiems dėl karo šelpti vienas organizatorių ir vadovų. 1917 m. partijos „Santara“ vienas steigėjų Rusijoje. 1917–1919 m. gyveno JAV.

1919 m. JAV lietuvių atstovas Paryžiaus taikos konferencijoje, 1920 m. Lietuvos delegacijos Tautų Sąjungos posėdžiuose narys, taikos derybų su Tarybų Rusija delegacijos vadovas, 1921 m. Lietuvos derybų su Lenkija Briuselyje tarpininkaujant Tautų Sąjungai ir Antantės valstybėms delegacijos narys, 1922 m. – delegacijos Genujos konferencijoje narys. 1921–1923 m. Lietuvos pasiuntinys Londone. 1923–1924 m. Lietuvos susisiekimo ministras.

T. Naruševičiaus vardu pavadinta Krokialaukio gimnazija.

## Šaltiniai
Aleksandras Halietis

**Aleksandras Halietis** (1170 m. arba 1185 m. – 1245 m.) – katalikų teologas, filosofas, vienuolis pranciškonas.
## Biografija
Gimė Oveno Halėje Glosesterio grafystėje. Aleksandras studijavo Paryžiaus universitete, Menų ir teologijos fakultete. 1220 m. jis tapo magistru regentu. Aleksandras Halietis tapo jaunųjų pranciškonų, atvykusių į Paryžių studijuoti, pagrindiniu mokytoju. 1236/1237 m. jis tapo pranciškonu. Savo paskaitose jis derino pranciškonišką dvasingumo viziją ir akademinę teologiją. Padėjo pirmajai pranciškonų magistrų grupei sudaryti „Summa theologie“. Nors jis buvo ne vienintelis „Sentencijų“ komentaro autorius, bet darbas gavo „Summa Alexandri“ pavadinimą. 1241–1245 m. Aleksandras buvo dekanu teologijos fakultete. Jis taip pat buvo Šv. Tomo Akviniečio ir Šv. Bonaventūros mokytojas.

## Šaltiniai
Kazimieras Adomas Naruševičius

**Kazimieras Adomas Naruševičius** (1730–1803 m.) – Lietuvos Didžiosios Kunigaikštystės valstybės ir religinis veikėjas.

## Biografija
Kilęs iš Lietuvos Didžiosios Kunigaikštystės bajorų Naruševičių giminės. Jėzuitas.

Vilniaus akademijoje studijavo retoriką, filosofiją, matematiką, kalbas ir teologiją, 1754–1756 m. Prahos universitete – matematiką ir fiziką.

1763 m. įstojo į Jėzuitų ordiną. 1764–1766 m. Vilniaus akademijos spaustuvės prefektas, akademijos profesorius. Nuo 1768 m. Vilniaus  bajorų kolegijos rektorius, 1773 m. uždarius Jėzuitų ordiną – Petrikavo Polesėje klebonas. 1780–1788 m. Vilniaus vyriausiosios mokyklos sekretorius, nuo 1790 m. Anykščių klebonas.

## Šaltiniai
Vokietijos Aukščiausiasis Teismas

**Vokietijos Aukščiausiasis Teismas** ( – 'Sąjungos teismo rūmai', 'Federacijos Tribunolas'; *BGH*) – paskutinės (ir tuo pačiu galutinės) instancijos teismas Vokietijoje. Būstinė – Karlsrūhė ir Leipcigas (jame įsikūręs 5-asis Baudžiamųjų bylų senatas).

## Galerija

Vaizdas:Palais-Bundesgerichtshof-Karlsruhe-Germany.jpg|Erbgroshercogo Frydricho rūmai, Karlsrūhė
Vaizdas:karlsruhe bundesgerichthof neu.jpg|Pagrindinis įėjimas, Karlsrūhė
Vaizdas:leipzig bundesgerichtshof.jpg|Sack vila, Leipcigas


## Nuorodos

* Vokietijos Aukščiausiojo Teismo tinklavietė (vokiečių k.)
Kalnų Karabacho vėliava

**[[Kalnų Karabachas|Kalnų Karabacho]] vėliava** – horizontali trispalvė su trimis vienodo pločio juostomis: viršuje raudona, viduryje mėlyna, apačioje oranžinė, bei dešinėje pusėje esančiu balto rašto marginiu. Tai vienintelis požymis skiriantis Kalnų Karabacho vėliavą nuo armėniškos. Šį panašumą lėmė armėnų tautos dauguma šiame regione, bei glaudūs istoriniai ryšiai. De facto Kalnų Karabacho vėliava nuo 1992 m. birželio 2 d.

## Šaltiniai

## Taip pat skaitykite
* Kalnų Karabacho herbas
* Armėnijos vėliava
Vokietijos Konstitucinis Teismas

**Vokietijos Konstitucinis Teismas** ( 'Sąjungos Konstitucijos teismas'; *BVerfG*) – teisminė Vokietijos federalinės valdžios institucija, sprendžianti, ar įstatymai ir kiti teisės aktai neprieštarauja Vokietijos Konstitucijai. Konstitucinės priežiūros („konstitucinės justicijos“) subjektas.

## Pirmininkai
* 1987–1994 m. Roman Herzog (g. 1934 m.)
* 1994–2002 m. Jutta Limbach (g. 1934 m.)
* 2002–2010 m. Hans-Jürgen Papier (g. 1943 m.)
* Nuo 2010 m. Andreas Voskūlė (g. 1963 m.)

## Nuorodos

* Vokietijos Konstitucinio Teismo tinklavietė: teisėjai, naujienos, sprendimai (nuo 1998 m.)
* Vokietijos Konstitucinio Teismo įstatymas (Bundesverfassungsgerichtsgesetz, BVerfGG)
Moko kalnas

**Moko kalnas** () – kalnas vakarų Angoloje, Bijė plokščiakalnyje, Huambo provincijoje, į šiaurės vakarus nuo Huambo. Aukščiausias visoje šalyje. Aukštis 2620 m.

## Šaltiniai
Tenderis (karo laivas)

**Tenderis** () – pagalbinis JAV, D. Britanijos ir kai kurių kt. valstybių karo laivas (plaukiojamoji bazė) antvandeniniams ir povandeniniams laivams, torpediniams kateriams, vandens lėktuvams ir kt. aprūpinti.

Buvo ir/ar yra naudojami tokie tenderiai:
* aerostatų tenderis ()
* eskadrinių minininkų tenderis ()
* vandens lėktuvų tenderis ()
* povandeninių laivų tenderis ()
* torpedinių katerių tenderis ()
* narų tenderis ()
* desantinis tenderis – kateris, pervežąs žmones ir krovinius iš kariuomenės transporto ar krovininio laivo į neįrengtą krantą. Tokie kateriai būdavo naudojami ir kaip pagrindiniai laivai desantuojamiems kareiviams pervežti į desanto vietą.


File:Tender Elbe A511.jpg|Vokietijos *Elbe* klasės tenderis raketiniams ir torpediniams kateriams, minų traleriams aptarnauti. 
File:Tender Donau Elbe-Klasse (dark1).jpg|*Elbe* klasės tenderis „Donau“.
File:Torpedoe boat tender Foudre.jpg|XIX a. minininkų tenderis „Foudre“.
File:USS Melville (AD-2) returning to the United States on 15 April 1919 (NH 43615).jpg|JAV eskadrinių minininkų tenderis USS „Melville“ (1919 m.)
File:US Navy 040114-N-8197M-002 The sun rises behind the submarine tender USS Emory S. Land (AS 39). Emory S. Land is the only forward deployed submarine tender in the Western hemisphere.jpg|JAV povandeninių laivų tenderis USS „Emory S. Land“ (AS 39)
File:Nord 1915.jpg|Prancūzijos vandens lėktuvų tenderis „Nord“
File:US Navy 070901-N-4021H-045 A special forces team comprised of Peruvian sailors approaches Columbian supply tender ARC Buenaventura (BL 162) in a rigid hull inflatable boat while engaging in visit, board, search and seizure exer.jpg|Kolumbijos tiekimo tenderis *ARC Buenaventura* (BL 162)
File:MST463uraga.jpg|Japonijos *Uraga* klasės minų tralerių tenderis


## Šaltiniai
Metal Blade Records

**Metal Blade Records**&nbsp;– įrašų kompanija, įkurta 1982 metais. Turi būstines Jungtinėse Amerikos Valstijose, Vokietijoje ir Japonijoje. Pagrindinis kompanijos centras yra Kalifornijoje.

## Atlikėjai
### Dabartiniai atlikėjai
* Aeon
* Aeternam
* Aletheian
* Allegaeon
* Amon Amarth
* Anacrusis
* Anima
* Anterior
* Arma Gathas
* Armored Saint
* As I Lay Dying
* As You Drown
* Austrian Death Machine
* Autumn
* Barn Burner
* Behemoth
* Behold... the Arctopus
* Believer
* Beyond the Embrace
* Beyond the Sixth Seal
* Bison B.C.
* Bitch
* Bolt Thrower
* Born from Pain
* Brain Drill
* Cannibal Corpse
* Cataract
* Cattle Decapitation
* Cellador
* Charred Walls of the Damned
* Cydonia
* Darkest Era
* Darkness Dynamite
* Dawn of Ashes
* Détente
* Dew-Scented
* Diabulus in Musica
* Disillusion
* Engine
* Epicurean
* Eryn Non Dae.
* Falconer
* Fatal Embrace
* Fates Warning
* Fleshcrawl
* Fleshwrought
* Forever in Terror
* Galactic Cowboys
* Goatwhore
* God Dethroned
* Gwar
* Hades
* Hail of Bullets
* Hammers of Misfortune
* Hatchet
* Hate Eternal
* House of Heavy
* Impious
* Istapp
* Job for a Cowboy
* John Arch
* King Diamond
* King of Asgard
* Lay Down Rotten
* Lazarus A.D.
* Lightning Swords of Death
* Lizzy Borden
* Machinemade God
* Malefice
* Medusa
* Molotov Solution
* Monstrosity
* Nasty Savage
* Neaera
* Negligence
* Nightfall
* Overcast
* Paths of Possession
* Portrait
* Powerwolf
* Primordial
* Prophanity
* Ravage
* Razor of Occam
* Rival
* Rose Funeral
* Sacred Reich
* Shining Fury
* Six Feet Under
* Skyforger
* Soilent Green
* Sons of Azrael
* Soulstorm
* Supershine
* System Divide
* The Absence
* The Arcane Order
* The Black Dahlia Murder
* The Destro
* The Ocean
* The Red Chord
* The Riverside Burial
* The Rotted
* This Ending
* Tourniquet
* Trigger the Bloodshed
* Unearth
* Valkyrja
* Vomitory
* Whitechapel
* Woe of Tyrants

### Buvę atlikėjai
* 3rd Stage Alert
* A Love Ends Suicide
* Angkor Wat
* Animosity
* Artch
* Beyond Possession
* Callenish Circle
* Cirith Ungol
* Cities
* Decoryah
* Demon Flight
* Destiny's End
* Divine Regale
* Dream Child
* Drop Hammer
* Epidemic
* Eviction
* Generation
* Gorerotted
* Haunted Garage
* Heretic
* Ignorance
* Intruder
* Joey Vera
* Juggernaut
* Liege Lord
* Marauder
* Mark Edwards
* Mrs. Hippie
* Pandemonium
* Panic
* Poundhound
* Predator
* Rapscallion
* Sanctus
* School of Violence
* Seventh Plague
* Skrew
* Slaughter House
* Sound Barrier
* Tattoo
* The Awful Truth
* The Heavils
* The Organization
* The Quiet Room
* Thought Industry
* Thrust
* Viking
* Wardog
* Winter Solstice
* Witchkiller
* X-Cops

## Nuorodos
*